laion/Wikipedia-Exotic huggingface dataset:
תזמורת רדיו קלן

תזמורת רדיו קלן (בגרמנית: WDR Rundhausorchester Köln) היא תזמורת רשות השידור של מערב גרמניה (Westdeutscher Rundfunk) השוכנת בקלן. היא נודעה גם בשם Kölner Rundfunkorchester. בצורתה הנוכחית נוסדה התזמורת בשנת 1947, אבל ראשיתן של הקבוצות שמהן נוצרה הייתה ב-1927. היא מהווה חלק חשוב ברשות השידור של מערב גרמניה וכוללת בהווה 56 נגנים ראשיים. רפרטואר התזמורת מקיף קשת שלמה של מוזיקה פופולרית, מחזות-זמר, אופרה ואופרטה, מוזיקה לסרטים ומוזיקה קלאסית, הכוללת אורטוריות שאינן מוכרות ומוזיקה ל"האזנה קלה". מזה שנים אחדות עובדת התזמורת עם מנצחים צעירים כגון טיטוס אנגל ורסמוס באומן. החל משנת 2021 המנצח הראשי הוא פרנק שטרובל. רשות השידור WDR מארחת תזמורת סימפונית נפרדת, התזמורת הסימפונית של קלן (WDR Sinfonieorchester Köln), המתמחה במוזיקה קלאסית "רצינית" ואין לבלבל אותה עם תזמורת רדיו קלן. 1968-1947 הרמן הגשטדט מנצח קבוצה שהתמזגה, "תזמורת הרמן הגשטדט". 1965-1949 פרנץ מרסאלק. 1989-1968 קורט קרמר. 1995-1968 היינץ גזה. 2006-1997 הלמוט פרושאואר. 2008-2006 מיכאיל יורובסקי. 2013-2010 ניקלס וילן. 2020-2014 ויין מרשל. פרנק שטרובל, התחיל מסתיו 2021 מדיה וקבצים בנושא תזמורת רדיו קלן בוויקישיתוף אתר האינטרנט הרשמי של תזמורת רדיו קלן (בגרמנית) תזמורת רדיו קלן, באתר AllMusic (באנגלית) תזמורת רדיו קלן, באתר MusicBrainz (באנגלית) תזמורת רדיו קלן, באתר Discogs (באנגלית) תזמורת רדיו קלן, באתר Songkick (באנגלית) תזמורת רדיו קלן, "ויין מרשל הוא המנצח הראשי החדש" 14 במר. 2013
The Immaculate Collection (וידאו)

The Immaculate Collection הוא אלבום וידאו של הזמרת-יוצרת האמריקאית, מדונה. אלבום הווידאו יצא לאור ב-13 בנובמבר 1990, על ידי חברות התקליטים וורנר מיוזיק ויז'ן, וורנר רפרייז וידאו וסייר רקורדס. אלבום הווידאו מכיל קליפים לכל השירים אשר יצאו מאלבום האוסף של מדונה בעל אותו השם. אלבום הווידאו זכה להצלחה רבה כאשר זכה בפרס VMA בקטגוריית "הקליפ הארוך הטוב ביותר" ואף זכה להצלחה מסחרית גדולה כאשר הגיע למעמד פלטינה משולשת בארצות הברית ואוסטרליה, פלטינה כפולה בארגנטינה ופלטינה בבריטניה. אלבום הווידאו יצא לאור בפורמט VHS ולייזרדיסק ובאסיה גם יצא בפורמט VCD. מאוחר יותר, הוא גם יצא על גבי פורמט של די וי די. הווידאו קליפ של השיר "Oh Father", לא נכלל במדינות בהם לא יצא כסינגל רשמי. לאלבום הווידאו יצאו שתי גרסאות, כאשר גרסה אחת הייתה הגרסה המקורית ואילו הגרסה השנייה הייתה גרסת אודיו שכללה רק את השירים עצמם ולכל אחת מהגרסאות גם צולמה עטיפה שונה כאשר העטיפה של גרסת האודיו כללה את העטיפה של הכריכה האחורית, בשילוב עם הלוגו הנמצא בפינה הימנית התחתונה. אלבום הווידאו הגיע למעמד זהב בארצות הברית כבר בשבוע הראשון ליציאתו ועד סוף השנה הגיע כבר למעמד פלטינה. כיום, מכירותיו עומדות על 391 אלף עותקים במדינה. בשנת 1999 האלבום יצא מחדש בשם The Ultimate Collection ביחד עם מספר אלבומי וידאו אחרים כחלק מהמהדורה המיוחדת של אלבום הווידאו The Video Collection 93:99. האלבום The Immaculate Collection באתר Discogs "The Immaculate Collection", במסד הנתונים הקולנועיים IMDb (באנגלית) "The Immaculate Collection", במסד הנתונים הקולנועיים KinoPoisk (ברוסית) Madonna - The Immaculate Collection, Discogs (באנגלית) The Immaculate Collection - Madonna | Songs, Reviews, Credits, AllMusic (באנגלית) Madonna - The Immaculate Collection, Discogs (באנגלית) Release group “The Immaculate Collection” by Madonna - MusicBrainz, musicbrainz.org Gold & Platinum, RIAA (באנגלית) Australian Record Industry Assocation, web.archive.org, ‏2006-08-11 Madonna - The Video Collection 93:99, Discogs (באנגלית) CAPIF - Representando a la Industria Argentina de la Música, web.archive.org, ‏2011-07-06 CERTIFICADOS – Pro-Música Brasil, pro-musicabr.org.br "British video certifications – Madonna – The Immaculate Collection". British Phonographic Industry. Select videos in the Format field. Select Platinum in the Certification field. Type The Immaculate Collection in the "Search BPI Awards" field and then press Enter. Datenbank: BVMI, www.musikindustrie.de
סופרמן: הבן האדום (סרט)

סופרמן: הבן האדום (באנגלית: Superman: Red Son) הוא סרט גיבורי על מונפש אמריקאי משנת 2020, המבוסס על הקומיקס באותו שם מבית DC קומיקס מאת מארק מילר ודייב ג'ונסון. הסרט הופץ להורדה דיגיטלית ב-25 בפברואר 2020 ובהמשך יופץ גם ל-DVD. מהווה חלק מתוך Elseworld מבית DC Comics. ג'ייסון אייזקס - סופרמן איימי אקר - לויס ליין טרה סטרונג דידריך באדר - לקס לות'ר פיל למאר - ג'ון סטיוארט רוג'ר קרייג סמית' - באטמן פיל מוריס - ג'יימס אולסן פול ויליאמס - ברייניאק ונסה מרשל - וונדר וומן סשה רויז - הל ג'ורדן טרוויס וילינגהם וינטר אייב זולי ג'ים מסקימן - ג'ון קנדי ויליאם סליירס - יוסיף סטלין הרעיון לעיבוד קולנועי של אוגדן הקומיקס "סופרמן: הבן האדום" עלה כבר בשנת 2013 כאשר ג'יימס טאקר הביע את התעניינותו בהפקת סרט אנימציה עבור יקום האנימציה של DC. בינואר 2019 נודע כי הסרט נמצא בפיתוח וכי יככב בו ג'ייסון אייזקס סופרמן, איימי אקר כלויס ליין, דידריך באדר כלקס לות'ר ופול ויליאמס כברייניאק יחד עם רוג'ר קרייג סמית' כבאטמן ו-ונסה מרשל כוונדר וומן. הסרט יודע להפצה בשנת 2020.. קדימון רשמי ראשון פורסם בדצמבר 2019. "סופרמן: הבן האדום", במסד הנתונים הקולנועיים IMDb (באנגלית) "סופרמן: הבן האדום", באתר Rotten Tomatoes (באנגלית) "סופרמן: הבן האדום", במסד הנתונים הקולנועיים KinoPoisk (ברוסית) קדימון הסרט באתר יוטיוב Superman: Red Son Animated Movie First Look and Voice Cast Revealed NYCC 2013: "Justice League: War" Roundtable Interviews – Jay Oliva, James Tucker, & Andrea Romano, Toonzone.net RTF EXCLUSIVE: 'A SUPERMAN: RED SON Movie Is Happening, Casting Details' Superman: Red Son Movie Announced, DC ערך זה הוא קצרמר בנושא קומיקס ובנושא קולנוע. אתם מוזמנים לתרום לוויקיפדיה ולהרחיב אותו.
איזור (פירושונים)

אִזוּר (אזרור) הוא מונח המתאר מיפוי של דבר מסוים או הגדרת ייעוד של שטח. האם התכוונתם ל... אזור במינרלוגיה מתאר היווצרות אזורי צבע בגבישי מינרלים אזור בפטרולוגיה מתאר היווצרות אזורים שונים בטבעם בסלעים אזור בתכנון ערים ואזורים מתאר הפרדת שימושים של שימושי קרקע או של המבנים המתוכננים עליהם מפות אזור מתארת בהערכת סיכונים גאולוגיים נערכת חלוקה של חבל ארץ מסוים לאזורים על פי דרגת פגיעותם לרעידות אדמה ולהתפרצויות געשיות
חצי האי ג'טי

חצי האי ג'טי (באנגלית: Jetty Peninsula; מילולית: חצי אי המזח) הוא חצי אי מוארך ושטוח, הבולט לתוף מדף הקרח אמרי, שבאנטארקטיקה. אורכו של חצי האי 48 קילומטרים. חצי האי משתרע לכיוון צפון מערב, בסמוך ממזרח לאגם ביוור. שיא גובהו של חצי האי ג'טי 195 מטרים מעל פני הים. מטוס מחקר של משלחת החקר האנטארקטית הלאומית של אוסטרליה גילתה את חצי האי בשנת 1956. משלחות מחקר אוסטרליות ביקרו בחצי האי בשנים 1957, 1958, ו-1959; בפברואר 1969 הוקמה בקצה הצפוני של חצי האי תחנת מחקר ששימשה את משלחת הסקר של הרי הנסיך צ'ארלס. שמו של חצי האי ניתן לו על ידי ועדת השמות האנטארקטיים של אוסטרליה. הוועדה לחצי האי בשם זה ("Jetty" - "מזח") בשל אורכו של חצי אי וצורתו השטוחה, המזכירה מזח. • Hand, M., Scrimgeour, I.R., Stuwe, K., Arne, D., Carson, C.J., Geology of northern Jetty Peninsula, MacRobertson Land, Antarctica., Geoscience Australia, Canberra. • M. HAND, I. SCRIMGEOUR, R. POWELL, K. STÜWE, C. J. L. WILSON, Metapelitic granulites from Jetty Peninsula, east Antarctica: formation during a single event or by polymetamorphism?, https://doi.org/10.1111/j.1525-1314.1994.tb00042.x • Andronikov,A.V., Foley,S.F., and Melzer,S., Mantle xenoliths from the Jetty Peninsula area (East Antarctica): samples of thermall yeroding lithosphere on the flanks of the Lambert-Amery Rift • compiled by B. Reese, A. Spalding, Geology of Northern Jetty Peninsula, Mac-Robertson Land, Antarctica, Geoscience Australia, Department of Sustainability, Environment, Water, Population and Communities, Australian Antarctic Division חצי האי ג'טי באתר הסקר הגאולוגי של ארצות הברית חצי האי ג'טי באתר הגאזט האנטארקטי של ממשלת אוסטרליה חצי האי ג'טי באתר הגאזט האנטארקטי המשווה SCAR של ממשלת אוסטרליה מפת אזור חצי האי ג'טי מידע גאוגרפי והיסטורי מידע גאוגרפי מידע היסטורי
חודש המודעות לאנדומטריוזיס

חודש המודעות לאנדומטריוזיס חל בחודש מרץ. בחודש זה נהוג בכל המדינות בעולם לפעול נמרצות למען העלאת מודעות למחלה על מנת לתרום לאבחון מוקדם של אנדומטריוזיס בקרב נשים שסובלות מהמחלה ועדיין לא אובחנו, להשיג זכויות במוסדות ממשלתיים וגופים ציבוריים כגון ביטוח לאומי, קופות החולים, ושיפור תנאים במוסדות כמו צבא ומוסדות השכלה. אחד המנהגים הנפוצים בחודש זה הוא הצעדה לאנדומטריוזיס. הצעדה הבינלאומית הראשונה התקיימה ב-13 במרץ 2014 ב-43 מדינות שונות בעולם, ואורגנה על ידי ה-WorldWide EndoMarc-יוזמה של אקטיביסטיות החוות באנדומטריוזיס ושל ד"ר קאמראן נזהאט, מומחה בעל שם עולמי. הצעדה השנייה התקיימה ב-28 במרץ 2015 ומאז הצעדה השנייה, 28 במרץ הוא התאריך הקבוע לצעדה זו בכל רחבי העולם. הצעדה הישראלית הראשונה להעלאת מודעות לאנדומטריוזיס אורגנה על ידי הדר אדוי, עדי מזור וניצן ברנשטיין והתקיימה ב-23 במרץ 2018 בשד' רוטשילד ובכיכר הבימה. מאחר שבשנה זאת התאריך הבינלאומי המקובל חל ביום שבת, שינו את המועד על מנת שגם יהודים דתיים יוכלו להשתתף בצעדה. לרגל חודש המודעות לאנדומטריוזיס – ראיון מיוחד עם ד”ר יובל קאופמן. Murillo, Michelle. "Women rally to raise awareness of endometriosis". WTOP: Washington DC Top News. נבדק ב-11 ביולי 2015. {{cite news}}: (עזרה) WORLDWIDE ENDOMARCH, WORLDWIDE ENDOMARCH (באנגלית) ערך זה הוא קצרמר בנושא בריאות ובנושא תרבות. אתם מוזמנים לתרום לוויקיפדיה ולהרחיב אותו.
עדי ולפמן

עדי ולפמן (נולד ב-19 בפברואר 1954), הוא מאמן שחייה בכיר ומורה לחינוך גופני. המאמן הישראלי היחיד שזכה עם ארבע קבוצות שחייה שונות באליפות ישראל, מתוכן שלוש קבוצות (מכבי חיפה, הפועל נהריה, והפועל דולפין נתניה) כמאמן ראשי. ולפמן נולד וגדל בהדר הכרמל בחיפה, בן בכור מבין שלושה אחים, בן למשפחת תעשיינים מקימי מפעל הבטון "ולפמן תעשיות" ואנשי מכבי חיפה. הוא למד בית הספר הריאלי בחיפה. בשנת 1972 התגייס לצבא ושרת בחיל הים עד 1976 (שנת קבע). לאחר שחרורו החל ללמוד במכללה לחינוך גופני במכון וינגייט, לימודי הוראה ותואר ראשון בחינוך גופני. בשנת 1978 סיים קורס מאמני שחייה וב-1986 סיים קורס מאמני שחייה בכירים בבית הספר למאמנים במכון וינגייט. בשנים 1990–1991 ריכז את שנה ב' בבית הספר למאמנים. בנובמבר 1974 אימן ולימד שחייה ילדים בקבוצת מכבי חיפה. בשנים 1976–1978 אימן לצידו של יוסף טלקי ביחידה למחוננים בווינגייט. בשנת 1978 עד 1979 חזר לאמן ילדים ונערים בקבוצת מכבי חיפה. בשנים 1980–1984 הקים מחדש את מחלקת השחייה במכבי קריית ביאליק ואימן ילדים ונערים. באוקטובר 1984 חזר לאמן בקבוצת מכבי חיפה, הפעם כמאמן ראשי עד אפריל 1990 ואיתה זכה באליפות ישראל, חורף 1990. מאפריל 1990 ועד סוף עונת 1993 אימן בקבוצת הפועל נהריה ואיתה זכה באליפות ישראל, חורף 1992. בשנת 1999 חזר ולפמן לאמן, הפעם בדרום המדינה. הוא אימן את קבוצת השחייה של הפועל באר שבע, כעבור כשנתיים הוא אימן בעומר (כפרי עומר וגני עומר) והעביר את שחייניו לקבוצת הפועל שחייני הנגב ושנתיים לאחר מכן העביר שוב את שחייניו, הפעם כסניף דרומי של קבוצת הפועל ירושלים, אלופת המדינה "הנצחית" עד לשנת 2010. בשנת 2010 עבר לנתניה ושם כמאמן ראשי עבד בקבוצת הפועל דולפין נתניה עד לשנת 2015, אותה הוביל למספר אליפויות ישראל לראשונה בתולדותיה, לאחר רצף של 20 שנים שבהן זכתה קבוצתו הקודמת הפועל ירושלים. בין השחיינים הבולטים שאימן ולפמן, נמנים שחיינים אולימפיים: יואב ברוק, גיא ברנע, אמרי גניאל, אייל שטיגמן, זוהר שיקלר, קרן זיבנר, אניה גוסטומלסקי ואלון מנדל ואלופי ושיאני ישראל בשחייה: טל משקיף, שגיא שטיגמן, ערן הירש, ניל מזרחי, נטע כהן, עינת גבאי, תמר אשלגי, ברק עטר, אורן בליצבלאו, נלי טוסגי, שירה בש, איריס קומן, ניר ברנע, שקד זרוצקי, אנפיסה חסדן, עמית לוטטי, נסטיה קורוטקוב, ענבר מארק, טלי למקוף, שירז גלעדי, חיה סימון זבלודוף, ערן זוסמן, נמרוד חייט, דניאל נמיר, עידן מורדל, מרקוס שלזינגר, אהרון גרינברג. ולפמן נשוי ואב לשלושה ילדים. הוא מתגורר בחיפה. לראשונה בתולדותיה: הפועל דולפין נתניה אלופת החורף, באתר ONE, ‏18 בפברואר 2013
למברטה GP/DL

למברטה GP/DL (באיטלקית: Lambretta GP/DL) היא סדרה רחבה של קטנועים קלאסיים מתוצרת יצרנית הקטנועים האיטלקית Innocenti Lambretta (איט') (בשפה עממית: Lambretta) חברת בת של אינוצ'נטי אשר יוצרו בין ינואר 1969 – אפריל 1971. "DL" (מחירים: 184,000–212,000 לירה איטלקית). "GP". מערכת הצתה - אלקטרונית. מצת חוט Bosch" 225/240" ארוך. מסגרת קטנוע - טובולרית (Tubular Frame). תערובת דלק / שמן 4% (דגם 200 סמ"ק), 2% (דגמים 125–150 סמ"ק). שמן מנוע SAE 90 600. מתלים - מזלגות טלסקופים, בולם זעזועים קדמי - אחורי. קיבולת מכל דלק - 8.1 ליטר. צמיגים: 3.50X10. מאייד - דגם Dell’Orto SH 1/20 (דגם 125 סמ"ק), מאייד דגם Dell’Orto SH 2/22 (דגמים 150–200 סמ"ק). בלמים : בלמים תופים סיביים מלפנים ומאחור (דגמים 125–150 סמ"ק), דיסק צף קדמי, תוף סינתטי אחורי (דגם 200 סמ"ק). קפיץ דוושת בלם. מגן בוץ. מחזיק גלגל רזרבי. 15,300 יחידות (דגם 123 סמ"ק, מכונה דגם 125 סמ"ק). 20,048 יחידות (דגם 148 סמ"ק, מכונה דגם 150 סמ"ק). 9,350 יחידות (דגם 198 סמ"ק, מכונה דגם 200 סמ"ק). "למברטה GP200" "למברטה GP200" "למבטות GP" "למבטה GP" אינוצ'נטי למברו 550 למברטה 48 למברטה לי ספציאל מדיה וקבצים בנושא למברטה GP/DL בוויקישיתוף הנעת שרשרת היא דרך להעביר כוח מכני ממקום למקום. לעיתים קרובות הוא משמש להעברת כוח לגלגלי הרכב, במיוחד לאופניים ואופנועים "למברטה DL" - אתר היצרן lambretta.com/classics/grand-prix-dl "למברטה "3GP ilambretta.co.uk/lambrettascooters/gp3
פרנסיס קימבל

פרנסיס האץ' קימבל (באנגלית: Francis Hatch Kimball;‏ 24 בספטמבר 1845 – 20 בדצמבר 1919) היה ארכיטקט אמריקאי שפעל בניו יורק. פרנסיס קימבל נולד בעיירה קטנה במיין. לאחר לימודי אדריכלות באנגליה, הוא חזר לארצות הברית והחל לעבוד עם שותפו תומאס ויסדייל. הם עבדו ביחד עם בניין תיאטרון-קזינו במנהטן. פרנסיס קימבל היה בין האדריכלים הראשונים בארצות הברית שניצלו טרקוטה בעיצוב בניינים. לאחר ששותפו נפטר הוא עבד תקופה מסוימת כעצמאי ואחר כך שותף בחברת אדריכלים Kimball & Thompson. בשנת 1885 הוא השלים בניין ברודוויי 26 המקורי שבהמשך נהרס. הוא היה בעל 31 קומות. בהמשך הוא תכנן בניינים רבים ברחבי מנהטן. בשנת 1894 הוא סיים את עבודתו על בניין חברת הביטוח מנהטן לייף (הבניין הראשון בעיר מעל לגובה של 100 מטר) ובשנת 1908 על בניין סיטי אינווסטינג. קימבל נפטר ב-20 בדצמבר 1919 בניו יורק ונקבר בבית הקברות לינווד בהבריל, מסצ'וסטס. מדיה וקבצים בנושא פרנסיס קימבל בוויקישיתוף
אנדרביט

אנדרביט הוא סלע יסוד פלוטוני מאפי מסדרת הצ'רנוקיט המורכב בעיקר מקוורץ, פלאגיוקלאז, אורתופירוקסן (בדרך כלל היפרסתן) ומגנטיט. למעשה ניתן להתייחס אליו כאל אנורתוזיט המכיל כמות משמעותית של פירוקסן, כלומר, זה למעשה סוג של גברו או טונליט, בתלות באחוז הקוורץ. השינוי בהרכב הפלאגיוקלאז, על הסקאלה שבין אלביט לאנורטיט מעניקה לו גוונים משתנים, עד שבתכולות גבוהות של פירוקסן, הוא עשוי להזכיר אקלוגיט, אף על פי שמדובר בסלע יסוד ולא בסלע מותמר. בגלל תכולת הפירוקסן והמגנטיט, לאנדרביט משקל סגולי גבוה משמעותית יחסית לגרניט, בערכים שמתקרבים ל-2,900 ק"ג למ"ק. האנדרביט מופיע יחד עם גרניט וסלעים מאפיים ואולטרה-מאפיים כחלק ממבנים פלוטוניים גדולים. באוקראינה אותרו כמויות גדולות של אנדרביט, במחוז ויניציאה, באזור הכפר רכנו פוליבסקי. אזור זה נמצא בשטח בלוק פודולסקי שהוא אחד מחמשת הפלוטונים המרכיבים את מגן אוקראינה. מרבץ האנדרביט נחשף כתוצאה מחתירה של זרם נהר קרסינינקה (יובל של הבוג הדרומי), שחשפה שכבות גאולוגיות עמוקות. במשך שנים נחשב בטעות האנדרביט האוקראיני לגרניט, אף על פי שאינו מכיל מיקרוקלין, או אורתוקלז, שהם המינראלים הנפוצים ביותר בסוג סלע זה. באוקראינה ישנן מחצבות רבות של גרניט בצבע אדמדם כהה ואילו האנדרביט של אזור ויניצה הוא סלע בעל גוון אפור אדום המשולב בכתמים של פלגיוקלז חלבי ולפיכך כונה בשם "הגרניט המכוסה בערפל של ויניצה". באזור זה מתבצעת כריה של האנדרביט לצרכים מסחריים, כאשר הוא משמש בעיקר כחומר גלם לאריחים ולייצור מצבות. השם "אנדרביט", נגזר מהמקום בו נתגלה לראשונה, בארץ אנדרבי, באנטארקטיקה. Dr. Andriy Ivchenko, מאמר על המגן האוקראיני באתר "תמונות אוקראינה" אתר המכון ההמולוגי הממלכתי של אוקראינה
השילד האוקראיני

השילד האוקראיני הוא שילד יבשתי ואחד מהמבנים הגאולוגיים העתיקים בעולם. הוא משתרע מים אזוב בדרום, באזור העיר מריופול, עד לגבול בלארוס בצפון, בסביבת העיר פינסק. אורכו הוא כאלף קילומטר ורוחבו מגיע ליותר משלוש מאות קילומטרים באזורו הצפוני. השילד האוקראיני הוא החלק הדרומי של הקראטון האירופי ומתוארך לתקופת הארכאיקון. האזור שנמצא מצפון לו נקרא לוח וורונז'. מצידו הדרומי נמצא האופיוליט של צפון הים השחור, שגם הוא נוצר באותה תקופה גאולוגית. בשילד האוקראיני ישנם מחשופים של סלעים המתוארכים לתקופת הארכאיקון התחתון, כלומר לתקופה של לפני 3.2 מיליארד שנה. האזור הצפוני של השילד נקרא בשם מגהבלוק דניסטר-בוגסקי. באזור זה ניתן למצוא כמות גדולה של סלעים מגמטיים נדירים, כדוגמת מיגמטיט ואנארתוזיט. השילד האוקראיני מהווה מקור לחומרי בניה, בעיקר לוחות וגושי גרניט שמשמשים לריצוף ולחיפוי מבנים וכן לייצור חצץ לכבישים ולתעשיית הבטון. ליד העיר קורוסטן, קיימת מחצבה של מונזודיוריט, שבה מיוצר חצץ בחוזק גבוה במיוחד. אזור השילד עשיר במים, בנהרות ובנחלים שהמפורסמים בהם הם הדנייפר, הדניסטר והבוג הדרומי. הצירוף של נהרות עזים וסלעים מגמתיים קשים, יוצר באזורים מסוימים, נוף של נקיקים, אגמים קטנים וקניונים, כגון באזור העיר פרבומייסק, שבנפת מיקולאייב. האזור עשיר גם במתכות נדירות ומצויים בו מכרות ברזל, טיטניום, אורניום ומנגן. B.V.Borodynya, I.L.Knyazkova, K.Yu.Esypchuk, E.B.Glevaskiy, Zh.V.Chubar, T.Ya.Ivanenko, CENTRAL-UKRAINIAN SERIES MAP SHEET L-37-VIІ (BERDYANSK) EXPLANATORY NOTES, קייב, אוקראינה: MINISTRY OF ECOLOGY AND NATURAL RESOURCES OF UKRAINE STATE GEOLOGICAL SURVEY, 2004
ראלי יפן

ראלי יפן הוא מרוץ ראלי המתקיים כחלק מאליפות העולם בראלי ונערך באי הוקאידו, האי השני בגודלו ביפן. המרוץ התקיים לראשונה בשנת 2004 והתקיים עד לשנת 2010, עם הפסקה של שנה אחת. הוא צפוי לשוב לאליפות בעונת 2022. ראלי הוקאידו התקיים לראשונה בשנת 2002 כחלק מאליפות אסיה-פסיפיק בראלי בצפון האי הוקאידו. אחרי שנתיים שינה המרוץ את שמו לראלי יפן והצטרף המרוץ לסבב המרוצים באליפות העולם בראלי. פטר סולברג ניצח את מרוץ הבכורה. בשנת 2005 שב ראלי הוקאידו להתקיים כחלק מאליפות אסיה-פסיפיק, בעוד ראלי יפן המשיך להיות חלק מאליפות העולם. לקראת עונת 2008 עבר המרוץ מאזור העיר אוביהירו אל אזור סאפורו, בירת מחוז הוקאידו והעיר החמישית בגודלה ביפן. המרוץ כללה 29 סטייג'ים, כולל חמישה סטייג'ים שנערכו באצטדיון סאפורו דום(אנ'). בשנת 2009 לא התקיים המרוץ, שנה לאחר מכן חזר לסבב המרוצים לשנה נוספת לפני שהוצא שוב מהסבב. המרוץ היה צפוי לחזור לסבב בעונת 2020 ואמור היה להתקיים באזור העיר נגויה. התפרצות מגפת הקורונה הביאה לביטול המרוץ באותה שנה ובשנה שלאחריה וחזרתו נדחתה לעונת 2022. מדיה וקבצים בנושא ראלי יפן בוויקישיתוף אתר האינטרנט הרשמי של ראלי יפן (באנגלית וביפנית) ראלי יפן, ברשת החברתית פייסבוק ראלי יפן, ברשת החברתית אקס (טוויטר) ראלי יפן, ברשת החברתית אינסטגרם ראלי יפן, סרטונים בערוץ היוטיוב Japan returns to WRC fore, WRC.com, 27 September 2019 WRC. "World Rally Championship – Rallies". אורכב מ-המקור ב-2008-06-05. נבדק ב-2008-07-27. WRC. "World Rally Championship – Rallies". אורכב מ-המקור ב-2008-02-14. נבדק ב-2008-07-27. WRC. "World Rally Championship – Rallies". אורכב מ-המקור ב-2008-06-06. נבדק ב-2008-07-27. WRC. "World Rally Championship – Rallies". אורכב מ-המקור ב-2008-11-12. נבדק ב-2008-11-03.
ריכרד השל

ריכרד לדיסלאוס השל (בגרמנית: Richard Ladislaus Heschl;‏ 5 ביולי 1824, שטיריה – 26 במאי 1881, וינה) היה אנטומאי אוסטרי, שגילה את הפיתול על שם השל. השל נולד בעיירה ולדסדורף שבשטיריה בשנת 1824. בשנת 1849 קיבל דוקטורט ברפואה מאוניברסיטת וינה. בשנת 1850 הפך לעוזרו הבכיר של הפתולוג קארל פון רוקיטנסקי. בשנת 1854 התמנה לפרופסור לאנטומיה בבית הספר לרפואה כירורגית באולומואוץ. בשנת 1855 הפך לפרופסור לאנטומיה פתולוגית, תת-תחום בפתלוגיה החוקר ביטויי מחלות ברקמות מן החי, באוניברסיטה היגלונית שבקרקוב. בשנת 1861 התמנה לפרופסור לאנטומיה בבית הספר לרפואה כירורגית של אוניברסיטת גראץ (אנ'). שימש כרקטור האוניברסיטה בשנים 1864–1865. בשנת 1875 חזר לאוניברסיטת וינה, ולימד בה עד למותו בשנת 1881. לאחר מותו החליף אותו בווינה הנס קונדראט (אנ'). השל גילה את "הפיתול על שם השל", פיתול הנמצא בקליפת המוח, על גבי שטח הפנים של האונה הרקתית, היורד לעומק המענית הצידית. הוא פרסם מספר כתבים בעניין. "Compendium der allgemeinen und speziellen pathologischen Anatomie"‏ - 1855 "Sectionstechnik"‏ - 1859 "Über die vordere quere Schläfenwindung"‏ - 1878 מדיה וקבצים בנושא ריכרד השל בוויקישיתוף Österreichisches Biographisches Lexikon und biographische Dokumentation, Heschl, Richard Ladislaus, ‏2003 (בגרמנית) Austria-Forum | https://austria-forum.org, Heschl, Richard (english), Austria-Forum (באנגלית)
גלית ברמן

גלית ברמן (נולדה ב-14 ביוני 1966) היא שחקנית ישראלית. ברמן היא בוגרת הסטודיו למשחק ניסן נתיב. לאחר לימודיה הופיעה במספר הפקות בתיאטרון הקאמרי ובתיאטרון בית לסין. ב-1994 שיחקה תפקיד קטן בסרט "הגמל המעופף". היא גילמה את קארין לינוביץ בשתי העונות הראשונות של אופרת הסבון "רמת אביב גימל". ב-1995 הופיעה כשדרנית ב"הלו פנינה", סדרה ללימוד עברית לעולים חדשים של הטלוויזיה החינוכית. ב-2001 הופיעה כאחות בסדרה "הבורגנים". ב-2003 גילמה מורה בסדרה "מיי פירסט סוני" על פי ספר של בני ברבש. היא המייסדת והמפתחת של שיטת "דרך הבחירה" ומעבירה הרצאות על כך בארץ ובעולם. אתר האינטרנט הרשמי של גלית ברמן בארכיון האינטרנט גלית ברמן, ברשת החברתית פייסבוק גלית ברמן, במיזם "אישים" לתיעוד היצירה הישראלית גלית ברמן, במסד הנתונים הקולנועיים IMDb (באנגלית) גלית ברמן, באתר "הבמה" גלית ברמן - מאיר קוטלר | מולי שש - יצוג וניהול אומנים ויוצרים, באתר www.kotler.co.il (ארכיון) דרך הבחירה חלק א'.VOB, נבדק ב-2019-12-18 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
עיתון העיתונאים

עיתון העיתונאים היה אירוע תרבות דו-שבועי מייסודה של אגודת העיתונאים בתל אביב, שנערך לראשונה ב-1939. אגודת העיתונאים בתל אביב נוסדה ב-1935. בדצמבר 1939 יזם היו"ר יוסף הפטמן אירועי שבועי, שבו עיתונאים ואנשי ציבור ידברו על ענייני השעה בפני קהל. האירועים, שכללו גם חלק אמנותי, נערכו בימי שישי אחת לשבועיים החל מ-15 בדצמבר 1939 בקולנוע מוגרבי. מטרת האגודה הייתה להדק את הקשר עם ציבור הקוראים, ובמקביל לנצל את האירוע כמקור הכנסה. בהיותו של עיתון העיתונאים אירוע חי, הוא לא היה כפוף לצנזורה של ממשלת המנדט הבריטי. בשלב מסוים דרשו השלטונות לקבל לידיהם מראש את שמות הדוברים והנושאים, וכן שלחו לאולם שוטרים. אלה התקשו לעיתים להבין את הנאמר, במיוחד כאשר נעשה שימוש ביידיש. עם הזמן עיתון העיתונאים יצא מגבולות תל אביב ונערך גם בחדרה, נתניה, רחובות, באר שבע ועוד. לאחר 1953 חדל העיתון להתקיים באופן קבוע. לאחר חנוכת בית העיתונאים על שם סוקולוב בתל אביב בשנת 1957, עברו אירועי עיתון העיתונאים אליו. אירועי "שבתרבות" הנערכים מאז 1973 ברחבי ישראל, ממשיכים במידה רבה את מסורת עיתון העיתונאים. עיתון העיתונאים, בלקסיקון "העין השביעית" לתקשורת ועיתונות אלי אלון, סיפורו של "עיתון העיתונאים", באתר News1 מחלקה ראשונה, 15 ביולי 2018 יהושע כהנא, "עתון העתונאים" - בן שלושים, מעריב, 7 בינואר 1970 מפגש עיתון העיתונאים בתל אביב, 1959, באתר ארכיון הסרטים הישראלי בסינמטק ירושלים כתבה במעריב, מגאזין "שבתרבות"- מהחודש בתל אביב, מעריב, 11 בדצמבר 1975 יהושע כהנא, "עתון העתונאים" - בן שלושים, מעריב, 7 בינואר 1970
אקורה RLX

אקורה RLX (באנגלית: Acura RLX) היא מכונית סלון מתוצרת חטיבת רכבי היוקרה אקורה, בבעלות יצרנית הרכב היפנית הונדה אשר מיוצרת מדצמבר 2012 (דגם שנת 2013) ועד היום ביפן. "Acura RLX 3.5 i-VTEC". "Acura RLX Sport Hybrid". מכירות דגם "אקורה RLX" החלו ב-15 במרץ 2013. 4 דלתות - סדאן. 5 נוסעים. מנוע קדמי: מנוע בנזין, מנוע היברידי. סוגי הנעות: הנעה קדמית 4x2, הנעה כפולה 4x4 קיבולת מכל דלק : 70 ליטר (דגם מנוע בנזין), 57 ליטר (דגם היברידי). דגם 2018 עבר מתיחת פנים (המכירות החלו מנובמבר 2017). "אקורה RLX", שנת 2014 "אקורה RLX", שנת 2014 "אקורה RLX", שנת 2017 "אקורה RLX", שנת 2018 "אקורה RLX", שנת 2018 "אקורה RLX" אקורה מדיה וקבצים בנושא אקורה RLX בוויקישיתוף אתר האינטרנט הרשמי של אקורה RLX אקורה RLX, סרטון באתר יוטיוב "אקורה RLX" acura.com/rlx "אקורה RLX" caranddriver.com/acura/rlx "אקורה RLX" היברידי autoblog.com/2013/11/20/2014-acura-rlx-sport-hybrid-sh-awd-la-2013 "אקורה RLX" היברידי web.archive.org/web/20121114231124 "אקורה RLX" safercar.gov/Vehicle+Shoppers/5-Star+Safety+Ratings
נחשול (ספינה)

נחשול הוא דגם של ספינת סיור ששימשה את חיל הים הישראלי לביטחון שוטף בזירת ים סוף. הספינות מבוססות על ספינות הסיור מסדרת T של הצי הדרום אפריקאי. מבנה הספינה בצורת קטמרן, ספינה בעלת שני גופים מתחת למים, דבר המגביר את יציבות הספינה בעת הפלגה מהירה בים סוער. ממדיה של הספינה קטנים מהדבור, צוותה מונה חמישה אנשים, ועלותה, כולל הציוד, עומדת על כמיליון דולר אמריקאי. ספינת הנחשול הראשונה הגיעה לארץ ב-1997. תפקיד ספינות הנחשול להגן מפני חדירת כלי שיט מהירים למים הטריטוריאליים של ישראל. ב-4 בספטמבר 2005 טבע נחשול בים סוף. הטביעה התרחשה ככל הנראה כתוצאה מאחזקה לקויה. לא היו נפגעים בטביעה אף שחלק מאנשי הצוות נחלצו מהספינה לאחר שכבר שקעה, על ידי צלילה. בעקבות הטביעה הקפיא מפקד חיל הים הישראלי, האלוף דוד בן בעש"ט, את השימוש בנחשולים, עד לבחינת כל ההיבטים הבטיחותיים שבה. בינואר 2006 הספינה נִמשתה מן המים והנחשולים חזרו לתפקוּד רגיל. בתחילת 2017 הוצאו משירות בחיל הים והועמדו למכירה. סדרת T ספינת סיור מדגם נחשול, באתר חיל הים הישראלי, 4 גילי כהן, למכירה, יד ראשונה מחיל הים: שתי ספינות קטמרן מתוצרת דרום אפריקה, באתר הארץ, 9 באוקטובר 2017 עמוס הראל, ספינת חיל הים טבעה; אין נפגעים, באתר הארץ, 5 בספטמבר 2005 עמוס הראל, מפקד חיל הים הקפיא השימוש בספינות "נחשול", באתר הארץ, 4 בספטמבר 2005 טל לוי ורוי-שטיין, חיל הים משה ספינה שטבעה בספטמבר במפרץ אילת, באתר הארץ, 25 בינואר 2006